131 
Hovedresultaterne af de foreliggende Undersø- 
gelser ere følgende. 
1. Hanblomsten hos Ceratozamia er i det undersøgte Tilfælde sik- 
kert terminal; det samme er som bekjendt Tilfældet hos Cycas- 
Hunblomsten og tør forudsættes at gjælde for alle Cycadeer. 
2. Ægget har kun 1 Integument, der næppe, saaledes som 
Braun og Magnus formode, dannes af 3 — 4 <>Primordier». 
3. I Ægkjærnens frie Del dannes et «Pollenkammer» ved Re- 
sorbtion af Cellevæv. 
4. En ellipsoid Cellemasse udpræges i Æggets Indre, og af- 
grænses skarpt mod de omgivende Cellevæv; den maa 
tydes som homolog med Sporernes Moderceller. 
5. En enkelt af disse Celler fortrænger de andre — den er 
Makrosporen, Kimsækken. 
6. I Frøhvidens og Archegoniernes Dannelse, i hele Archego- 
niets Udvikling er der en nøje Overensstemmelse med 
Conifererne. Der dannes to Halsceller, som svulmende 
hæve sig i Vejret, og der dannes 1 Kanalcelle. Ægcellens 
Kjærne forsvinder som hos Conifererne, idet den synker 
ned i Midten af Archegoniet tagende til i Størrelse. 
7. Frøhviden voxer ved Celledeling op omkring det af alle 
Archegonier indtagne Rum; derved komme disse til at 
ligge i en Nedsænkning, Endospermgruben. 
8. En ejendommelig Slags Proteinlegemer dannes i Ægcellen. 
9. I Kimdannelsen hersker der, saavidt den er kjendt, nøje 
Overensstemmelse med Conifererne (især Taxus). Hver 
Ægcelle frembringer én Kimtraad. 
10. I Dannelsen af Kimen i Frøet hersker der megen 'Mangel 
paa Fasthed. Nogle Frø have helt udviklet Kim, naar de 
løsnes fra Moderplanten, efter hvad jeg maa antage; andre 
føre Kimdannelsen kun til et vist tidligere Stadium og 
fuldføre Resten af Udviklingen efter Frøets Adskillelse fra 
Moderen, men før Spiringen; andre endelig ( Ceratozamia ) 
udvikle først Kimen under Spiringen. 
